Romeo Sacchetti

Romeo Sacchetti (s. 20. elokuuta 1953 Altamura) on italialainen koripallovalmentaja ja kilpauransa päättänyt koripalloilija.

Pelaajana Sacchetti saavutti Italian maajoukkueessa olympiahopeaa Moskovassa 1980, Euroopan mestaruuden Ranskassa 1983 ja EM-pronssia Länsi-Saksassa 1985. Valmentajanurallaan hän on toiminut päävalmentajana muun muassa Italian pääsarjassa ja Italian maajoukkueessa.

 Elämä ja ura 

Isona laitahyökkääjänä pelannut Sacchetti saavutti Italian miesten maajoukkueessa olympiahopeaa Moskovassa 1980,Olympics at Sports-Reference.com Euroopan mestaruuden Ranskassa 1983 ja EM-pronssia Länsi-Saksassa 1985. Hän kuului maajoukkueen kokoonpanoon myös muun muassa Los Angelesin kesäolympialaisissa 1984 ja Espanjan MM-kilpailuissa 1986. Yhteensä Sacchetti pelasi Italian maajoukkueessa 132 ottelua ja teki niissä 945 pistettähttps://it.eurosport.com/basket/europei/2017/ufficiale-romeo-sacchetti-nuovo-ct-della-nazionale-italiana-sostituira-messina-dopo-l-europeo_sto6273538/story.shtml.

Pelaajauransa jälkeen Sacchetti on tehnyt pitkän valmentajanuran. Dinamo Basket Sassarissa hän juhli Italian mestaruutta, Italian cup-mestaruutta ja Italian supercupin mestaruutta.euroleague.net Syksyllä 2017 EM-kilpailujen jälkeen hän nousi Italian maajoukkueen päävalmentajaksi. Kesästä 2017 lähtien hän on valmentanut myös italialaista Guerino Vanoli Basketiahttps://web.archive.org/web/20170618013458/http://www.sportando.com/it/italia/serie-a/237136/vanoli-cremona-ufficiale-il-triennale-per-meo-sacchetti.html.

Sacchettin poika Brian Sacchetti on myös koripalloilija, joka on pelannut Italian maajoukkueessa ja voittanut maan mestaruuden. Sacchettin tytär asuu suomalaisen aviomiehensä kanssa Helsingissä.

 Lähteet 
 Valmentajaprofiili euroleague.net 
 Valmentajaprofiili  Legabasket 
 Pelaajaprofiili  Legabasket 
 Romeo Sacchetti Bio, Stats, and Results Olympics at Sports-Reference.com 

 Viitteet 

 Aiheesta muualla 

Luokka:Italialaiset koripalloilijat
Luokka:Italialaiset koripallovalmentajat
Luokka:Italialaiset olympiamitalistit
Luokka:Vuonna 1953 syntyneet
Luokka:Elävät henkilöt